Buccara Wildlife Reserve bied selfsorgverblyf in 3 eenhede, die Clifton Manor House, die Clifton Main House en die Willowslopes lodge en chalets, net buite Graaff-Reinet in die Karoo. Die reservaat bied 'n rustige atmosfeer en is ingestel op inheemse kulture, wildbewaring en ekologiese bewusmaking.
Die Manor House het ruim kamers met lieflike uitsigte oor die grasperke en die tuine. Dié huis bied gerieflike verblyf in 5 en suite-gastekamers. Elke kamer het lugversorging, 'n kluis, sitarea, yskassie en koffie- en teemaakgeriewe. Sekere en suite-badkamers het 'n stort en bad, ander het net 'n stort. Die Manor House het gemeenskaplike sitareas waarvan een 'n TV met sekere DStv-kanale het en die ander een 'n kaggel. Daar is ook 'n gemeenskaplike eetarea en 'n kombuis. Die kombuis het 'n yskas, oond, stoof en 'n mikrogolfoond. Daar is 'n lekker plonspoel wat perfek is vir die warm somersdae.
Die Main House is meer modern as die Manor House. Die huis het ruim leefareas wat 'n rustige atmosfeer skep en 'n snoekertafel wat uit 1911 dateer. Daar is 'n swembad en braaigeriewe. Die huis beskik oor 4 gastekamers wat uniek versier is. Elke kamer het lugversorging, 'n sitarea, koffie- en teemaakgeriewe, 'n yskassie en WiFi. Die hoofslaapkamer het 'n TV met sekere DStv-kanale. Twee van die gastekamers het en suite-badkamers met baddens en storte. Die ander 2 kamers deel 'n badkamer wat 'n bad en 'n stort het. Daar is ook 'n gemeenskaplike kombuis met 'n etenstafel, stoele en gemaklike sitareas. Die kombuis is met 'n yskas, oond, stoof en 'n mikrogolfoond toegerus.
Verblyf is ook by Willowslopes Lodge beskikbaar. Daar is 2 kamers in deie hooflodge en 4 chalets. Die chalets het elk 'n koningingrootte-bed en 'n en suite-badkamer met 'n stort, badkamergeriewe en kamerjasse. Die chalet en beide kamers het TV's en het toegang tot 'n gedeelde kombuis, vuurput en braai-area. Die chalets het elk 'n kaggel in die kamer en 'n privaat terras met buitemeubels. Let asb. dat die lodge en chalet nog 7 km vanaf die ander 2 huise is en 'n 4x4-voertuig of 'n bakkie word aangeraai vir hierdie pad.
Ontbyt, middagete en aandete is beskikbaar en moet ten minste 3 dae voor aankoms gereël word. Dit is onderhewig aan die sjef se beskikbaarheid.